text: অরিজিৎ সিং (জন্মঃ ২৫ এপ্রিল ১৯৮৭) হলেন একজন বাঙালি প্লেব্যাক গায়ক। তিনি ২০০৫ সালে ভারতীয় জনপ্রিয় টিভি চ্যানেল সনি এন্টারটেইনমেন্ট টেলিভিশনের প্রতিভা খোঁজার অনুষ্ঠান ফেম গুরুকুল এর প্রতিযোগী ছিলেন। । অরিজিৎ সিং হিন্দির পাশাপাশি বাংলা গানেও সমান জনপ্রিয়। কলকাতার ছবিতে তার বেশকিছু হিট গান রয়েছে। সংগীত প্রোগ্রামার হিসেবে সংগীতের জগতে তিনি তার যাত্রা শুরু করেন। এরপর তিনি বেশকয়েকজন সংগীত পরিচালক যেমন মিথুন শর্মা,বিশাল-শেখর এবং প্রীতমের সহযোগী হিসেবে কাজ করেন।
  
  পরবর্তীতে অরিজিৎ আশিকি ২ ছবিতে তুম হি হো গানটি গাওয়ার জন্য বেশ জনপ্রিয় হয়ে উঠেন।  এটা তাকে তারকাখ্যাতি এনে দেয়।  গানটির জন্য তিনি ৫৯ তম ফিল্মফেয়ার অ্যাওয়ার্ডস এ সেরা পুরুষ গায়কের পুরস্কার অর্জন করেন। ২০১৪ সালে তিনি জিৎ গাঙ্গুলীর সাথে একত্রে মুসকুরানে গানটি গান। এই গানের জন্য সে বছর তিনি সবচেয়ে বেশি নমিনেশন পান। ২০১৬ সালে তিনি সুরাজ ডুবা হ্যায় গানের জন্য ও ২০১৭ সালে এ দিল হ্যায় মুশকিল গানের জন্য ফিল্মফেয়ার পুরস্কার লাভ করেন। 
  এভাবে ধীরে ধীরে তিনি সংগীত জগতে নিজের এক আলাদা অবস্থান নিশ্চিত করেন।
  
  ব্যক্তিগত জীবন
  অরিজিৎ সিং এর পৈতৃক নিবাস ভারতের পশ্চিমবঙ্গের মুর্শিদাবাদ জেলার জিয়াগঞ্জ-এ। পারিবারিকভাবে অরিজিৎ প্রথম বিবাহ করেন ২০১২ সালে। কিন্তু সে সংসার টেকেনি।  বছরখানেক পরে প্রথম বিবাহ-বিচ্ছেদের পরে, তার ছেলেবেলার বান্ধবী কোয়েল রায়কে বিয়ে করেন। কোয়েল রায় ছোটবেলার বান্ধবী এবং উনিও তাঁর প্রথম বিবাহ থেকে সপুত্র বেরিয়ে এসেছেন। প্রাইমারি স্কুলের পূর্বতন শিক্ষিকা এবং তাঁর নিজস্ব একটা এন.জি.ও সংস্থা রয়েছে। ২০১৪ সালের জানুয়ারিতে চুপিসাড়ে তারাপীঠ মন্দিরে সাত পাকে বাঁধা পড়েন কোয়েল-অরিজিৎ। কাউকেই এই বিয়ের ব্যাপারে টের পেতে দেননি বলিউডের এই নামজাদা গায়ক। দ্বিতীয় স্ত্রী কোয়েলের প্রথম পক্ষের সন্তানকেও সারাক্ষণ আগলে রাখেন অরিজিৎ। অরিজিৎ-কোয়েলেরও দুই সন্তান রয়েছে-এক ছেলে ও এক মেয়ে। তিন সন্তানকে নিয়ে ভরপুর পরিবার তাঁদের। 
  সাধারণত মিডিয়া থেকে দুরত্ব বজায় রাখেন অরিজিৎ তবে কনসার্টগুলিতে ভক্তদের সঙ্গে মেতে ওঠেন।
  তিনি ২০১৮ সালে ভারতের গায়কদের মধ্যে সবচেয়ে বেশি কনসার্ট করেছেন
  এবং তিনি প্রতি বার দুর্গা পূজা তে তার বাড়ি যান
  ।
  
  ডিস্কতালিকা
  
  হিন্দি গান
  
  ২০০৭
   অল ফর ওয়ান- হাই স্কুল মিউজিকাল ২
  
  ২০১১
   ফির মহাব্বাত- মার্ডার ২
  
  ২০১২
   ঝুম ঝুম -প্লেয়ারস
   রাবতা-এজেন্ট ভিনদ
   দুয়া- সাংহাই
   ঈয়ারিয়া- কক্টেইল
   ফির লে আয়া দিল ,সাওআলি সি রাত- বারফি
   উসকা হি বানানা- ১৯২০ঃএভিল রিটার্নস
  
  ২০১৩
   খাল্বালি - ৩জি
   তুম হি হো, আসান নেহি ইয়াহা আশিক হো জানা, মিলনে হে মুঝছে আয়ি, হাম মার জায়েঙ্গে , চাহু মে ইয়া না- আশিকি ২
   দিল্লিওয়ালি গারলফ্রেন্ড, ইলাহি, কাবিরা - ইয়ে জাওয়ানি হে দিওয়ানি
   কাশ্মীর মে তু কানইয়া কুমারী - চেন্নাই এক্সপ্রেস
   মে রাং সারবাতো কা - ফাটা পোস্টার নিকলা হিরো
   হার কিসি কো - বস
   বেপারওয়া - শাহীদ
   তোছে ন্যায়না - মিকি ভাইরাস
   অ্যা দিল বাতা - ইশ্ক একচুয়ালি
   লাল ইশক - রাম লীলা
   পাল পাল- ক্লাব ৬০
   ধোঁকা ধারি - আর... রাজকুমার
   কাভি জো বাদাল বারসে - জ্যাকপট 
   মন মাঝি রে- বস (বাংলা)
  কি করে তোকে বলব-রংবাজ(বাংলা)
  বেচে থেকে লাভ কি বল -রংবাজ(বাংলা)
  
  ২০১৭
  নাশেসি চার গায়ি - বেফিকরে
  বারিশ, ফিরভি তুমকো - হাফ গার্লফ্রেন্ড
  হাওয়ায়ে - জব হ্যারি মেট সেজাল
  পল - মনশুন শ্যুটআউট
  সফর - জব হ্যারি মেট সেজাল
  তেরে বিনা - হাসিনা পার্কার
  
  ২০১৮
  সুবাহ সুবাহ - সোনুকে টিটু কি স্যুইটি
  তেরা ইয়ার হুঁ ম্যায়- সোনু কে টিটু কি সুইটি
  বিনতে দিল - পদ্মাবত
  বান্দেয়া - দিল জাঙ্গলি
  
  তথ্যসূত্র
  
  ৪. (হিন্দুস্তান টাইমস, ৪ মার্চ, ২০২১) https://bangla.hindustantimes.com/entertainment/i-was-never-married-to-arijit-siingh-i-m-not-his-first-wife-says-fame-gurukul-contestant-ruprekha-banerjee-31614855630680.html
  
  বহিঃসংযোগ
   
   অরিজিৎ সিং at the বলিউড হাঙ্গামা
  
  বিষয়শ্রেণী:১৯৮৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় প্লেব্যাক গায়ক
  বিষয়শ্রেণী:বলিউডের নেপথ্য সঙ্গীতশিল্পী
  বিষয়শ্রেণী:বাঙালি গায়ক
  বিষয়শ্রেণী:মুর্শিদাবাদ জেলার ব্যক্তি
  বিষয়শ্রেণী:ফেম গুরুকুল প্রতিযোগী
  বিষয়শ্রেণী:ফিল্মফেয়ার পুরস্কার বিজয়ী
  বিষয়শ্রেণী:পশ্চিমবঙ্গের সঙ্গীতশিল্পী
  বিষয়শ্রেণী:কলকাতার ব্যক্তি
  বিষয়শ্রেণী:বাঙালি হিন্দু
  বিষয়শ্রেণী:কল্যাণী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:ভারতীয় রক সঙ্গীতশিল্পী
  বিষয়শ্রেণী:পপ রক কণ্ঠশিল্পী
  বিষয়শ্রেণী:ভারতীয় পপ-লোক সঙ্গীতশিল্পী
  বিষয়শ্রেণী:পাঞ্জাবি ব্যক্তি
title: অরিজিৎ সিং